Камэнтуючы ўчорашняе выказваньне францускага прэзыдэнта Франсуа Алянда пра тое, што Расея не ўяўляе пагрозы, а зьяўляецца партнэрам, кіраўнік НАТО адзначыў, што Масква ня стала стратэгічным партнэрам, да чаго раней імкнуўся саюз, але і не вярнулася да курсу халоднай вайны. Ніякай няўхільнай пагрозы нікому з саюзьнікаў НАТО няма, адзначыў Столтэнберг, назваўшы, аднак, сёньняшнюю сытуацыю цалкам новай для альянсу.